לימודי הנדסאי אדריכלות ועיצוב פנים במכללות - אתר מכללות
אתר מכללות » הנדסאים / טכנאים » לימודי הנדסאי אדריכלות ועיצוב פנים
רוצה פרטים אודות לימודי הנדסאי אדריכלות ועיצוב פנים?
רוצה לקבל מידע על לימודי הנדסאי אדריכלות ועיצוב פנים?
תואר הנדסאי אדריכלות ועיצוב פנים
אדריכלות ועיצוב הפנים הינו תחום מתפתח, שהביקוש אליו רק הולך וגדל. אם בעבר הושם עיקר הדגש בבנייה על פונקציונאליות ואחידות, הרי שכיום אנו עדים לעיצובים חדשניים ובשימוש בטכנולוגיות חדישות ומתפתחות, ובהתאם גם לדרישה הולכת וגדלה לאנשי מקצוע בתחום. הנדסאי אדריכלות ועיצוב פנים הינו מוסמך חתימה ומוסמך לתכנן ולבנות מבנים עד גובה של 4 קומות. יתרון נוסף בתחום הוא האפשרות לשלב עבודה משרדית, בעיקר בשלבי התכנון, עם עבודת שטח מעניינת המשלבת את תחום האומנות עם תחום ההנדסה והבנייה. אדריכלות ועיצוב פנים משלבים תחומי עניין וכישורים רבים כגון: אומנות, הנדסה, גרפיקה, חוש אסתטי מפותח, יצירתיות, ועוד. לימודים לתואר הנדסאי אדריכלות ועיצוב פנים מכשירים בוגרים לתכנון אדריכלי של מבנים וכן לתכנון מערך הבית מבחינה עיצובית ופונקציונאלית כאחד.
מה הם לימודי הנדסאי אדריכלות ועיצוב פנים?
כאמור, מכללות רבות מציעות כיום מסלולי לימודים לתואר הנדסאי אדריכלות ועיצוב פנים. במסגרת הלימודים משלבים הסטודנטים לימודים עיוניים תיאורטיים עם הרבה התנסות מעשית, סיורים מודרכים, הרצאות אורח, ועוד. מבין הקורסים ונושאי הלימוד: תכנון אדריכלי, חומרי בניין, תולדות האמנות והאדריכלות, תחיקת הבנייה והבטיחות, קלימטולוגיה, סרטוט אדריכלי ממוחשב (2 תוכנות סרטוט), חישוב סטטי ותכנון הנדסי, הנדסת אנוש, עיצוב פנים ופרטי אדריכלות פנים, הנדסה תיאורית, תורת הבנייה, המחשה חזותית, מערכות המבנה.
מה צריך כדי ללמוד הנדסאי אדריכלות ועיצוב פנים?
המסלול ללימודי אדריכלות מתאפיין בתנאי קבלה נוחים יחסית: ניתן להתקבל עם תעודת בגרות מלאה או תעודת בגרות חלקית הכוללת: 3 יח"ל במתמטיקה, 3 יח"ל באנגלית, 2 יחידות לימוד בהבעה, בציונים עוברים.
בוגרי מכינה אקדמית ממוסד ישראלי מוכר.
לעיתים נדרש המועמד גם לעבור ראיון אישי ומבחן התאמה
פרוייקט גמר בלימודי הנדסאי אדריכלות ועיצוב פנים
בסיום לימודי הנדסאי אדריכלות ועיצוב פנים יידרשו הסטודנטים להציג פרויקט גמר בתחום התמחות נבחר ולעמוד בבחינות גמר. החל משנת הלימודים השנייה יוכל הסטודנט להירשם כחבר במסגרת א.א.מ אדריכלים ומעצבי פנים - תאגיד אדריכלים, מהנדסים, הנדסאים ומעצבי פנים בישראל. עם תום הלימודים וקבלת הדיפלומה ניתן להתקבל לאגודה גם בחבר מן המניין.
לבוגר לימודי תואר הנדסאי אדריכלות או עיצוב פנים תוענק תעודת גמר, דיפלומה, מטעם המכללה המלמדת ומה"ט (המכון הממשלתי להכשרה בטכנולוגיה ובמדע), איתה יוכל להירשם בפנקס ההנדסאים והטכנאים. הנדסאי אדריכלות ועיצוב פנים יוכל להשתלב בתפקידי מפתח בתחומים רבים כגון תכנון, בנייה, פיקוח, עיצוב, ועוד, הן במגזר הפרטי כגון משרדי מעצבים ואדריכלים, משרדי תכנון, חברות בנייה ונדל'ן, והן במגזר הציבורי כגון מוסדות ציבור, משרדי ממשלה, רשויות מקומיות, ועדות לתכנון ערים, ועוד, או לפתוח משרד עצמאי (רבים עושים זאת אף מיד עם סיום הלימודים). הנדסאי אדריכלות ועיצוב פנים יכול גם להתפתח לכיווני עיסוק קרובים כגון עיצוב, אומנות, או להמשיך ללימודים לתואר ראשון בהנדסה בתחומים קרובים כגון: הנדסת בניין, הנדסה אזרחית, או תחומים אחרים, וכן ללימודי תואר ראשון באדריכלות, ארכיטקטורה וכד'.
מה הם לימודי ההמשך לבוגרי קורס הנדסאי אדריכלות ועיצוב פנים?
קרא גם על תואר ראשון באדריכלות, תואר ראשון בעיצוב פנים, לימודי תעודה בעיצוב פנים, לימודי פנג שואי, וכן על תואר שני בעיצוב.
מחפש לימודי הנדסאי אדריכלות ועיצוב פנים?